**MAGISZTER KÖZÉPISKOLA**

**FÉNYES ADOLF SZOLNOKI TAGINTÉZMÉNY**

**ALAPFOKÚ MŰVÉSZETI ISKOLA**

**2021-2022**

**Térítési díj és tandíj fizetési szabályzata**

Az alapfokú művészeti iskolában a költségvetési támogatás meghatározásánál akkor lehet a tanulót egy tanulóként figyelembe venni, ha a tanítási év átlagában, tanítási hetenként a tanuló részére biztosított négy foglalkozás együttes időtartama

* kizárólag csoportos foglalkozás esetén – minden művészeti ágban – legalább száznyolcvan perc.

Az Nkt. egyes rendelkezéseinek végrehajtásáról szóló Korm. rendelet alapján a tanuló térítési díj ellenében igénybe vett heti tanórai foglalkozásainak összes időtartama nem haladhatja meg a háromszáz percet. Ha a tanuló több alapfokú művészeti iskolával létesít tanulói jogviszonyt, vagy egy alapfokú művészeti iskolában több művészeti ág képzésében vesz részt, a tanulónak, kiskorú tanuló esetén a szülőnek írásban nyilatkoznia kell arról, hogy melyik iskolában, melyik művészeti ágban vesz részt térítésidíj-fizetési kötelezettség mellett a képzésben. Az intézmény vezetője köteles a szülőtől a nyilatkozatot beszerezni.

Az (1)–(2) bekezdésben meghatározott idő számításánál az alapfokú művészeti iskola által a tanuló részére biztosított foglalkozások idejét kell figyelembe venni, függetlenül attól, hogy a tanuló azokon részt vett, vagy igazoltan vagy igazolatlanul távol maradt.

***A 229/2012. (VIII. 28.) Korm. Rendelet a nemzeti köznevelésről szóló törvény végrehajtásáról rendelkezései az egyházi köznevelési intézmény és a magán köznevelési intézmény által nyújtott szolgáltatásokra vonatkozó sajátos szabályokról***

***„37. §*** *(1)*50 *Az egyházi köznevelési intézmény és a magán köznevelési intézmény szolgáltatásainak igénybevételét az Nkt. 31. § (1) bekezdés c) pontja szerinti fizetési kötelezettséghez kötheti, kivéve, ha az egyházi köznevelési intézmény vagy a magán köznevelési intézmény közoktatási megállapodás, köznevelési szerződés vagy egyoldalú nyilatkozat alapján részt vesz a köznevelési közszolgálati feladatok ellátásában, ebben az esetben a kötelező feladatellátásban érintettek vonatkozásában a 33-36. §-ban foglaltakat kell alkalmazni.*

*(3) Az egyházi köznevelési intézmény és a magán köznevelési intézmény fenntartója - az (1) bekezdésben foglaltakra figyelemmel - meghatározza azokat a szabályokat, amelyek alapján a köznevelési intézmény vezetője dönt a tandíj mértékéről, az adható kedvezményekről és a befizetés módjáról.*

*(4) Az egyházi köznevelési intézmény és a magán köznevelési intézmény, ha a tanuló alapfokú művészetoktatásban, illetve szakképesítés megszerzésére irányuló képzésben vesz részt, beiratkozáskor köteles beszerezni a tanuló, kiskorú tanuló esetén a szülő írásbeli nyilatkozatát azzal összefüggésben, hogy meg lehessen állapítani, hogy a tanuló az érintett képzést ingyenesen, térítési díj vagy tandíj megfizetése mellett jogosult igénybe venni.”*

**Térítési díj ellenében igénybe vehető szolgáltatások**

***34. §*** *(1) Az állami szerv, az állami intézményfenntartó központ, az állami felsőoktatás intézmény, az önkormányzat, az önkormányzati társulás által fenntartott köznevelési intézményekben térítési díj ellenében igénybe vehető szolgáltatások:*

*a) a 33. §-ban meg nem határozott egyéb foglalkozások,*

*b) alapfokú művészetoktatásban a heti hat tanórai foglalkozás a főtárgy gyakorlatának és elméletének elsajátításához, valamint tanévenkénti egy meghallgatás és egy művészi előadás, valamint e szolgáltatások körében az iskola létesítményeinek, felszereléseinek használata, továbbá az állami vizsga és a tanulmányok alatti vizsga,*

*(3) Az iskolaszék, az óvodaszék, a kollégiumi szék - annak hiányában a szülői szervezet (közösség) az intézményi tanács és iskolában az iskolai diákönkormányzat véleményének kikérésével - meghatározhatja azt a legmagasabb összeget, amelyet a nevelési-oktatási intézmény által szervezett, nem ingyenes szolgáltatások körébe tartozó program megvalósításánál nem lehet túllépni.*

**Tandíj megfizetése mellett igénybe vehető szolgáltatások**

***36. §*** *(1) Az állami szerv, az állami intézményfenntartó központ, az állami felsőoktatási intézmény, az önkormányzat és az önkormányzati társulás által fenntartott köznevelési intézményekben tandíj megfizetése mellett igénybe vehető szolgáltatások:*

*a) alapfokú művészetoktatásban a heti hat tanórát meghaladó tanórai foglalkozás, a tanulmányi követelmények nem teljesítése miatt az évfolyam második vagy további alkalommal történő megismétlése, továbbá minden tanórai foglalkozás annak, aki nem tanköteles, feltéve, hogy nem áll tanulói jogviszonyban a nappali rendszerű vagy nappali oktatás munkarendje szerinti oktatásban, valamint annak, aki a huszonkettedik életévét betöltötte,*

*(2) A tandíj mértéke - a kötelező feladatellátásban részt nem vevő, a külföldi nevelési-oktatási intézmény és a nemzetközi iskola kivételével - tanévenként nem haladhatja meg a tanévkezdéskor a szakmai feladatra számított folyó kiadások egy tanulóra jutó hányadát. A tandíj a tanulmányi eredménytől függően vagy a tanuló szociális helyzete alapján csökkenthető.*

*(3)* *Az (1) bekezdés d) pontja szerinti esetben az egy tanulóra jutó tandíj mértékét a nevelési-oktatási intézmény vezetője a (2) bekezdésre és a 35. § (6) bekezdésére figyelemmel állapítja meg.*

*(4) A fenntartó határozhatja meg azokat a szabályokat, amelyek alapján a nevelési-oktatási intézmény vezetője dönt az e rendeletben meghatározottakon kívüli további térítésmentes ellátásról, a térítési díj és a tandíj összegéről, a tanulmányi eredmények alapján járó és a szociális helyzet alapján adható kedvezményekről és a befizetés módjáról.*

**A térítési díj és a tandíj megállapítása, befizetésének módja, mentességek, egyéb kedvezmények**

A fizetendő térítési díj és a tandíj mértékét az adott tanévre vonatkozóan a szabályzatban foglaltak alapján az intézmény igazgatója határozat formájában állapítja meg a tanév megkezdésének időpontjáig.

- A tanulók a térítési díj és a tandíj összegét a jelentkezési lapon feltüntetett időpontokban kötelesek befizetni az intézmény felé.

- Az intézmény vezetője kérésre lehetőséget nyújthat a térítési díj és a tandíj választható havi, megfizetésére.

- Az intézmény vezetője a térítési díj és tandíj megállapításával és megfizetésével kapcsolatos adatokról nyilvántartást vezet.

- A fizetendő térítési díj és a tandíj mértékéről szóló határozat ellen felülbírálati kérelem nyújtható be.

**A térítési díj mértéke**

A művészeti oktatásban részt vevő növendékek egy főre jutó költségei a 2021-22-es tanévben:

|  |  |  |  |  |
| --- | --- | --- | --- | --- |
| **Művészeti ág** | **Évfolyam** | **Tanuló státusza** | **Térítési díj/félév** | **Összesen fizetendő összeg** |
| **Képző- és iparművészeti ág**  **Táncművészeti ág**  **Szín- és bábművészeti ág** | **alapfok** | **hátrányos helyzetű,**  **halmozottan hátrányos helyzetű** | **0 Ft** | **0 Ft** |
| **térítési díj** | **8.000 Ft** | **16.000 Ft** |
| **rendszeres gyermekvédelem,**  **3 gyermek** | **3.000 Ft** | **6.000 Ft** |
| **tandíj (ha két tanszakra jár)** | **15.000 Ft** | **30.000 Ft** |
| **tandíj (ha más művészeti iskolában veszi igénybe első helyen a művészetoktatást)** | **15.000 Ft** | **30.000 Ft** |

I**ntézményi eljárási rend következik:**

A szülőnek a száz százalékos térítési díjkedvezmény igénybevételére a tanulói jogviszonyt megalapozó dokumentumokhoz (Jelentkezési lap/Szülői nyilatkozat) csatolnia kell a kedvezményre való jogosultságot igazoló határozatot. A térítési díj fizetési kedvezmény addig az időpontig jár ameddig a kedvezményre való jogosultságot megalapozó helyzet fennáll.

**Hátrányos és a halmozottan hátrányos helyzet megállapítása 2014. szeptember 1-től**

***A gyermek védelméről szóló 1997. évi XXXI törvény VIII. 67/A. §-a így rendelkezik:***

***(1) Hátrányos helyzetű*** *az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:*

*a) a szülõ vagy a családbafogadó gyám alacsony iskolai végzettsége, ha a gyermeket együtt nevelõ mindkét szülõrõl, a gyermeket egyedül nevelõ-szülõrõ, vagy a családbafogadó gyámról – önkéntes nyilatkozata alapján – megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,*

*b) a szülõ vagy a családbafogadó gyám alacsony foglalkoztatottsága, ha a gyermeket nevelõ szülõk bármelyikérõl vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének idõpontját megelõzõ 16 hónapon belül legalább 12 hónapig álláskeresõként nyilvántartott személy,*

*c) a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált városfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlõdéséhez szükséges feltételek.*

***(2) Halmozottan hátrányos helyzetű***

*a) az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az (1) bekezdés a)–c) pontjaiban meghatározott körülmények közül legalább kettő fennáll,*

*b) a nevelésbe vett gyermek,*

*c) az utógondozói ellátásban részesülő és tanulói vagy hallgatói jogviszonyban álló fiatal felnőtt.*

*(3) A gyámhatóság a rendszeres gyermekvédelmi kedvezményre való jogosultság elbírálásával egyidejűleg kérelemre – külön döntésben, a rendszeres gyermekvédelmi kedvezményre való jogosultsággal egyezõ idõtartamra – megállapítja a gyermek, nagykorúvá vált gyermek hátrányos vagy halmozottan hátrányos helyzetének fennállását.*

*(4) A hátrányos vagy halmozottan hátrányos helyzet fennállásának megállapítása a rendszeres gyermekvédelmi kedvezményre való jogosultság megállapítását követõen is kérelmezhetõ. Ebben az esetben az (1) bekezdésben meghatározott feltételek fennállását a kérelem benyújtásának idõpontjára vonatkozólag kell vizsgálni.*

**Kedvezmények**

**Rászorulók kedvezménye**

A térítési díjfizetési kötelezettség alá eső nagykorú tanuló, illetve kiskorú tanuló esetén törvényes képviselője - a szociális helyzetre való hivatkozással - **kérheti a féléves fizetendő díj részletekben történő megfizetését, mérséklését, vagy a teljes összeg elengedését.** Kérelmét a főtárgy tanár felé történő jelzéssel teheti meg. A főtárgy tanár felé történő, írásbeli kérelmeket a tanár legkésőbb a tanév október 15.-ig listázva megküldi az iskola igazgatójának, aki a kedvezmény mértékéről ezt követően hoz döntést. Döntéséről tanárai útján, értesíti az illetékeseket.

**A kérelem – a rászorultság – oka lehet:**

* a család három, vagy több gyermeket nevel,
* a növendéket egyedül neveli a szülő,
* iskolánkban a család több gyermeke tanul,
* a család jövedelme 10 %-ot meg nem haladó mértékben magasabb, mint a „hátrányos helyzetű” státusz megállapításához kellene,
* a családban keresők valamelyike nemrég elvesztette állását,
* a családban tartósan súlyos betegségben szenved valamelyik szülő,
* egyéb, a család anyagi helyzetét kritikusan befolyásoló körülmény

A kedvezmények odaítélésénél figyelembe vesszük:

* a tanuló tanárainak véleményét,
* a tanuló intézményünkben tanúsított munkáját, szorgalmát, magatartását.

**Záró rendelkezések**

Jelen szabályzat a Magiszter Középiskola Fényes Adolf Szolnoki Tagintézmény Alapfokú Művészeti Iskolájának minden tanulójára érvényes.

A térítési díj és tandíj fizetési szabályzat felülvizsgálatát és a szükséges módosítások elvégzését minden évben legkésőbb április 10.-éig kell elvégezni (a költségvetés és a mindenkori infláció figyelembe vételével).

A változások a következő tanévtől érvényesek.

Az aktuális szabályzatot minden tanulóval és szülővel a szokott módon, az iskola honlapján ismertetni kell.

A térítési díj következő évi változásáról a tanulókat tájékoztatni kell minden tanév május 15. napjáig.

Jelen szabályzat 2021. április 10.-től lép érvénybe.

Szolnok, 2021. április 10.

Csiderné László Csilla

tagintézmény-vezető